พัฒนาบุคลิกภาพ เอาใจเขามาใส่ใจเรา
มองโลกในแง่ดี รู้จักหัวเราะ ยินดีไปกับคนอื่น ไม่ใช่หัวเราะเยาะคนที่ผิดพลาด ใครๆ ก็ชอบคนที่ร่าเริงแจ่มใส สังเกตง่ายๆ ว่าคนยิ้มเก่งมีอารมณ์ขันมักมีเพื่อนเยอะ บางคนตอนแรกก็น่าคบ แต่กลับดีแตกเอาตอนสถานการณ์คับขัน ถ้าไม่สติแตกก็ชิงเอาตัวรอดแบบเห็นแก่ตัว แบบนั้นห้ามทำตามเด็ดขาด! ถ้าเกิดเรื่องวุ่นๆ หรือตกที่นั่งลำบาก ให้รวบรวมสติ แล้วประเมินสถานการณ์ว่าคุณพอทำอะไรได้บ้างเพื่อแก้ไข  เช่น ถ้าอยู่ๆ รถเกิดเสียบนทางด่วน ชนิดที่ไปทำงานสายแน่ๆ ก็อย่าเพิ่งตีอกชกหัว เพราะทำไปก็ไม่ได้ช่วยอะไร ให้ตั้งสติก่อนเป็นอันดับแรก แล้วคิดหาหนทางแก้ไขจะดีกว่า หนึ่งในลักษณะของคนน่าคบ ก็คือยินดีรับฟังความคิดเห็นหรือมุมมองที่แตกต่าง และเต็มใจปรับเปลี่ยนความคิดเมื่อมีเหตุผลเพียงพอ อย่าด่วนตัดสินคนอื่นเพียงเพราะเขาคิดหรือทำแตกต่างไปจากคุณ คนใจกว้างจะมีเพื่อนใหม่เสมอ แถมเปิดโอกาสให้ตัวเองได้ลองทำอะไรใหม่ๆ เรื่องอะไรต้องทำแต่อะไรเดิมๆ ใช่ไหมล่ะ ถึงจะเก่งและดีจนมหัศจรรย์แค่ไหน แต่ถ้าไม่รู้จักอ่อนน้อมถ่อมตน คนอื่นเขาก็ไม่อยากคบหาสมาคม ภูมิใจในตัวเองได้แต่อย่าโอ้อวดและยกตนข่มท่าน ไม่มีใครชอบคนอีโก้ใหญ่คับห้องหรอกนะ หลายคนไม่น่าคบเพราะไม่รู้จักให้อภัยคนอื่น จนสุดท้ายก็เหลือตัวคนเดียวกับความโกรธแค้นของตัวเอง ลองเอาใจเขามาใส่ใจเรา ปฏิบัติต่อคนอื่นในแบบที่คุณอยากให้เขาปฏิบัติต่อคุณ ถ้าอยากให้คนอื่นรู้ว่าคุณห่วงใย ก็ต้องหัดถามไถ่สารทุกข์สุกดิบของเขาบ้าง คุณจะกลายเป็นคนน่าสนใจน่าคบหาขึ้นอีกเยอะ ความชอบความสนใจของคนอื่นก็สำคัญ ถ้าใส่ใจบ้าง โลกของคุณจะกว้างขึ้นอีกเยอะ แถมอีกฝ่ายยังรู้สึกว่าคุณเห็นคุณค่าของเขาด้วย อย่าคิดหักหลังคนใกล้ตัว ถ้าคุณซื่อสัตย์ไม่เปลี่ยนแปลงตามกาลเวลา คุณจะมีค่าในสายตาของคนอื่นๆ คอยอยู่เคียงข้างเพื่อนฝูงพี่น้องทั้งยามทุกข์และสุข รับรองว่าคุณจะเอาชนะทุกอุปสรรคและคบกันไปนานๆ ได้แน่นอน อย่ารู้ทุกอย่างเพื่อโอ้อวด แต่ให้รู้ทุกเวลาที่มีคนต้องการความช่วยเหลือ แค่ช่วยเพื่อนในเรื่องเล็กๆ น้อยๆ อย่างขนของย้ายบ้าน หรือให้คำปรึกษาเรื่องปัญหาชีวิต เพื่อนก็รู้สึกดีขึ้นได้ ทำทุกอย่างที่คุณทำได้ แต่อย่าไปบงการชีวิตใครเขา ต้องเคารพความเห็นและการตัดสินใจของอีกฝ่ายเป็นสำคัญ
อารมณ์ดีมีความสุข. นิ่งสงบสยบความเคลื่อนไหว. เปิดใจให้กว้าง. อ่อนน้อมถ่อมตน. ใส่ใจคนอื่นบ้าง. ถามไถ่พูดคุย. คงเส้นคงวา. แนะนำให้กำลังใจ.
https://www.wikihow.com/Develop-a-Good-Personality https://www.wikihow.com/Develop-a-Good-Personality
Developing Good Personality Characteristics Caring for Others